Norsk Redaktørforening

Styremøte 2022-02-08 Teams

RKN

**Sak 2022-08: Fremtidig møtestruktur**

Mindre reising og flere digitale møter under pandemien samt innspill fra flere av styrets medlemmer, har bidratt til behov for en diskusjon rundt fremtidig struktur på styremøtene i Norsk Redaktørforening. De seinere årene (før koronapandemien) har det vært vanlig med 6-7 fysiske styremøter årlig. De har vanligvis vært avholdt i februar, mars/april, mai (rett i forkant av vårmøtet/landsmøtet), juni, september, november (rett i forkant av høstmøtet) og i månedsskiftet november/desember. Disse møtene har pleid å bli avsluttet med en middag for styrets medlemmer.

Styremøtet i september har annet hvert år vært avviklet i forbindelse med styrets strategisamling. Styremøtet i juni har vanligvis vært gjennomført kun i landsmøteår og har da fungert som en første ordinær samling for det nyvalgte styret.

Sekretariatet har stor forståelse for at det er krevende med så mange fysiske samlinger pr år – særlig for de av styrets medlemmer som har lang reisevei. Samtidig ser vi at det er saker og diskusjoner som fungerer langt bedre med muligheten for fysisk tilstedeværelse. Styremøtene og -middagene fungerer også som viktig nettverksbygging og bidrar til at diskusjonene rundt viktige prinsipielle spørsmål blir friere. Derfor mener sekretariatet det er viktig at styret møtes fysisk noen ganger pr år og at man på andre tidspunkter legger opp til digitale møter. Etter sekretariatets syn fungerer rene fysiske eller digitale møter bedre enn hybridvarianter.

Styremøter i forbindelse med strategiseminar og vår/høstmøter er naturlige å beholde som fysiske møter. Sekretariatet mener at det i tillegg bør være et styremøte på vinteren som bør ha fysisk oppmøte. I landsmøteår må styret behandle og signere årsregnskap i dette møtet.

I det kommende året er det foreløpig planlagt følgende styremøter:

* Tirsdag 22. mars kl 16.00 – fysisk styremøte i Pressens hus med påfølgende middag
* Tirsdag 3. mai kl 17.00 på Hotel Norge i Bergen, dagen før vårmøtet/Medieleder
* Tirsdag 14. juni kl 16.00
* Fredag 23. september på styrets strategiseminar til Hitra/Frøya-området
* Tirsdag 2. november kl 17.00 på Pressens hus i Oslo, dagen før høstmøtet
* Tirsdag 29. november kl 16.00

I tillegg til spørsmålet om møtehyppighet og behov for fysiske og digitale møter, vil sekretariatet gjerne ha tilbakemelding på møtetidspunkter, både dager og klokkeslett.

Saken legges fram uten innstilling.